Joulupuu
Joulupuu, joulupuu,
 metsän kaikkein kaunein puu!
 Oksissasi häilyvissä
 riiputtelet omenoita,
 loistat kultatähtösissä,
 kerrot metsän tarinoita.
 Latvahasi ihanaan
 puhkee ruusut tuoksumaan.

 Joulupuu, joulupuu,
 metsän kaikkein armain puu!
 Lakkas alla laulut soivat,
 haastat meille sadoin kielin.
 Mitä oksas huminoivat,
 kuuntelemme juhlamielin.
 Joulupuu, juhlapuu,
 muistos mieleen painauu.

 Joulupuu, joulupuu,
 metsän kaikkein kallein puu!
 Kirkkaat kynttiläs kun palaa
 valaisten ja lämmitellen,
 kyynel nousee silmään salaa –
 kenpä seisois värjötellen?
 Tuotpa mieleen taivaan maat,
 hyväks sydämemme saat.

1918.